Ino Cibi Ninzi?
Bwiinguzi bwamu Bbaibbele
Cibi mucito uuli woonse, naa muzeezo uuteendelani azyeelelo zya Leza. Cibikkilizya kutyola milawo ya Leza kwiinda mukulubizya naa kucita zintu zitaluleme mumeso aa Leza. (1 Johane 3:4; 5:
Mumyaambo yakabelesyegwa kulemba Bbaibbele, ibbala lyakuti cibi lyaamba “kwaalilwa kusika ambaakani.” Mucikozyanyo, mu Israyeli yansiku basikalumamba bamwi bakalicibwene kufwusa mabwe kubelesya nkwisyo cakuti ‘tiibakali kwiinzya nokaba kasusu.’ Ikuti mabala aaya asandululwa, inga twaamba kuti “tiibakali kulubizya.” (Babetesi 20:16) Aboobo, kucita cibi nkutasika azyeelelo ziluleme zya Leza.
Mbwaanga ngo Mulengi, Leza ulijisi nguzu zyakubabikkila zyeelelo bantu. (Ciyubunuzyo 4:
Sena cilakonzyeka kutacita cibi naaceya?
Peepe. Bbaibbele lyaamba kuti “boonse balibisyide alimwi balalezya kubulemu bwa Leza.” (Baroma 3:
Banabukwetene bakusaanguna, ba Adamu a Eva tiibakajisi cibi kumatalikilo. Cili boobu akaambo kakuti bakalengwa kabalondokede, mucinkozya ca Leza. (Matalikilo 1:
Sena kuli zibi zipati kwiinda zimwi?
Inzya. Mucikozyanyo, Bbaibbele lyaamba kuti bantu bamu Sodoma yansiku “bakali babi alimwi bakali kucita zibi zipati” alimwi zibi zyabo zyakali “zipati kapati.” (Matalikilo 13:13; 18:20) Amubone twaambo totatwe tupa kuti cibi caambwe kuti ncipati.
Mbocili cipati. Bbaibbele litwaambila kutacita zibi zipati mbuli bwaamu, kukomba mituni, kubba, kukolwa, bugwebenga, bujayi, alimwi akusyoma mizimo. (1 Bakorinto 6:
9- 11; Ciyubunuzyo 21:8) Bbaibbele lilaziindanya azibi zicitwa cakutayeeya, mucikozyanyo, majwi naa micito iikonzya kucisa bamwi. (Tusimpi 12:18; Baefeso 4: 31, 32) Nokuba boobo, Bbaibbele talikulwaizyi kuubya-ubya cibi cili coonse, akaambo kakuti cibi cili coonse cilakonzya kusololela kukucita zibi zipati zityola milawo ya Leza. —Matayo 5: 27, 28.
Makanze. Zibi zimwi zilacitwa akaambo kakutazyiba ncayanda Leza. (Milimo 17:30; 1 Timoteyo 1:
13) Nokuba kuti azyalo nzibi, Bbaibbele lilaziindanya azibi zyakutyola milawo ya Leza acaali. (Myeelwe 15:30, 31) Zibi zicitwa acaali zizwa ‘mumoyo mubi.’ —Jeremiya 16:12.
Kuvwula kwaziindi ncocicitwa. Bbaibbele alimwi lilaindanya akati kamucito omwe wacibi alimwi akuba acilengwa cakubisya cakwiinduluka-induluka. (1 Johane 3:
4-8) Aabo ibazyi kucita ciluzi, pele ibacita “cibi acaali,” balatambula lubeta lwa Leza. —Bahebrayo 10:26, 27.
Aabo bakacita zibi zipati balakonzya kutyompwa akaambo kakulubizya kwabo. Mucikozyanyo, Mwami Davida wakalemba kuti: “Milandu yangu yandivwulila atala aamutwe wangu; yandiminya kapati mbuli mukuli mulemu.” (Intembauzyo 38:4) Nokuba boobo, Bbaibbele lipa bulangizi oobu: “Simucita zibi aileke nzila yakwe awalo muntu mubi aileke mizeezo yakwe; aapiluke kuli Jehova, walo uutiimufwide luse, aapiluke kuli Leza wesu, nkaambo uyoomulekelela cakumaninina.”
Amwiiye Zinji
NGAZI YAMULINDIZI
Mulakonzya Kwaazunda Masunko!
Ntaamu zyotatwe zikonzya kumugwasya kuzunda masunko.
MIBUZYO YAMU BBAIBBELE YAINGULWA
Sena Leza Ulandigwasya Kuti naa Ndapaila?
Sena ncobeni Leza ulatulanganya kujatikizya mapenzi eesu?
MAKANI MABOTU AAZWA KULI LEZA!
Ino Njiisyo Zyamu Bbaibbele Zitugwasya Buti?
Jesu wakapandulula kaambo ncotuyandika busolozi alimwi anjiisyo zyobilo zyamu Bbaibbele ziyandika kapati.
bem_Latn swh_Latn bem_Latn bem_Latn bem_Latn bem_Latn bem_Latn bem_Latn run_Latn bem_Latn cjk_Latn bem_Latn cjk_Latn bem_Latn bem_Latn bem_Latn bem_Latn cjk_Latn swh_Latn war_Latn kin_Latn xho_Latn tum_Latn tso_Latn tum_Latn bem_Latn nya_Latn